recursal/SuperWikiNEXT-32B huggingface dataset:
**בוריס בוריסוביץ' יגורוב** (ברוסית: **Борис Борисович Егоров**; ‏26 בנובמבר 1937 – 12 בספטמבר 1994) הוא קוסמונאוט סובייטי שטס לחלל במשימה במסגרת תוכנית ווסחוד.

קורות חיים
----------

בוריס יגורוב נולד במוסקבה למשפחת רופאים. בשנת 1961 הוא סיים מכון לרפואה במוסקבה והחליט לעסוק בתחום חדש ומתפתח - רפואת החלל.

למרות שבאופן רשמי יגורוב לא נכלל ביחידת הקוסמונאטים, הוא עבר קורס הכנות והוצב בצוות של חללית ווסחוד 2. בכך, בשנת 1964 הוא היה הרופא הראשון שהגיע לחלל.

לאחר הטיסה בוריס יגורוב המשיך לעסוק במחקרים שונים בתחום רפואת החלל ובשנת 1967 סיים עבודת הדוקטורט.

במשך שנים הוא עבר במכוני מחקר סובייטים בתחום זה ובשנים 1984-1992 היה מנהל מכון ביוטכנולוגיה. במהלך עבודתו יגורוב פרסם מאמרים רבים והוא בעל 16 המצאות.

בוריס יגורוב נפטר מהתקף לב בשנת 1994 ונטמן בבית העלמין נובודוויצ'יה.

על שמו נקרא אסטרואיד 8450

קישורים חיצוניים
----------------

ויקישיתוף מדיה וקבצים בנושא **בוריס יגורוב** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* בוריס יגורוב, באתר "Find a Grave" (באנגלית)
* בוריס יגורוב, באתר אנציקלופדיה בריטניקה (באנגלית)
* ביוגרפיה באתר רוסקוסמוס (ברוסית)
* ביוגפריה מפורטת (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1061272737
* ISNI: 0000 0000 6850 8602
* LNB: 000233839
* SUDOC: 202465160
* VIAF: 99734247
* WorldCat: viaf-99734247

 |
**KSP מחשבים וסלולר בע"מ** היא רשת חנויות ישראלית, המונה 59 סניפים. בתחילת דרכה מכרה החברה ציוד מחשבים, אולם היום מוכרת הרשת מוצרי צריכה נוספים.

הרשת נוסדה ב-13 בנובמבר 1994 על ידי השותפים זאב סורקין, יעקב פרילוק ועודד קורן שפתחו את החנות הראשונה בדירת חדר בחיפה. מאוחר יותר פרש עודד קורן מהשותפות, הוקמו סניפים נוספים ברחבי ישראל, ונכון לשנת 2023, מונה הרשת 59 סניפים - ארבעה מתוכם הם סניפים ללא מע"מ שממוקמים באילת.

בנוסף למחשבים וציוד נלווה, מוכרת הרשת מכשירים אלקטרוניים, כגון נגני MP3, מצלמות דיגיטליות, קונסולות משחקים וכדומה, וכן מוצרי חשמל כגון טלוויזיה, מכונות כביסה, מקררים ואף לגו, בשמים, ביגוד ספורט, שעונים ומוצרים לבית ולגן.

בחלק מהסניפים ישנם מעבדות מחשבים, שם ניתנים שירותי תיקונים.

בשנת 2018 רכשה החברה מרכז הפצה בן 14,000 מ"ר בסכום של 50 מיליון שקל על מנת להתרחב במכירות האינטרנטיות.

מקור השם KSP נעוץ בשמות משפחתיהם של שלושת מייסדי הרשת, קורן, סורקין ופרילוק.

קישורים חיצוניים
----------------

* 
* מייסדי KSP בראיון ראשון: "גם אם נשים חמור באתר, נמכור אותו בתוך שבוע", באתר כלכליסט, 14 באפריל 2022
* רונן קרסו, מדירת חדר בחיפה לאימפריה שמוערכת ב-1.5 מיליארד שקל, באתר ביזפורטל‏, 7 בפברואר 2024

הערות שוליים
------------

1. ↑  מירב קריסטל, מחכים לאמזון: ACE מוכרת במשאית נודדת, KSP כבר לא מציעה רק סלולר ומחשבים, באתר ynet, 7 בדצמבר 2018
2. ↑  אורנה יפת, KSP משקיעה 50 מיליון שקל במכירות המקוונות, באתר כלכליסט, 7 בנובמבר 2018
**ברני מרטין** (באנגלית: **Barney Martin**;‏ 3 במרץ 1923 – 21 במרץ 2005) היה שחקן אמריקאי, שנודע בעיקר בשל גילום דמותו של מורטי סיינפלד, אביו של ג'רי, בקומדיית המצבים המצליחה "סיינפלד".

ביוגרפיה
--------

מרטין נולד ברובע קווינס שבניו יורק. הוא שירת כנווט בחיל האוויר האמריקני במהלך מלחמת העולם השנייה, ולאחר מכן הצטרף למשטרת העיר ניו יורק, קריירה שארכה 20 שנה. מרטין, ששימש כבלש במשטרה נהג להופיע לעיתים כקומיקאי בעת מצגות שנערכו לפני ועדות של המשטרה. בשנות ה-50 החל לשמש גם כתסריטאי, בין היתר עבור תוכנית הבידור "המופע של סטיב אלן". מרטין החל את קריירת המשחק שלו כאשר לוהק על ידי מל ברוקס לתפקיד בסרט הקולנוע "המפיקים" (1967). תפקיד זה הביא למרטין תפקידים במחזות זמר, בהם: "South Pacific" ו-"How Now, Dow Jones". כן הופיע בסדרות טלוויזיה וסרטים רבים. מרטין גילם את דמותו של אביה המובטל של לינדה (לייזה מינלי) בסרט הקולנוע "ארתור" (1981). הוא היה החלוץ בגילום דמותו של איימוס הארט במחזמר "שיקגו". ב-1968 הוא שיחק בסרט "צ'ארלי" לצידו של קליף רוברטסון.

בשנות ה-90 החל מרטין לגלם את דמותו של מורטי סיינפלד, אביו של ג'רי סיינפלד, דמות משנה בקומדיית המצבים "סיינפלד". מרטין החליף את השחקן פיל ברנס, שגילם את מורטי במהלך פרק אחד בעונה הראשונה של הסדרה. ברנס הוחלף לאחר שהמפיק לארי דייוויד החליט כי יש צורך בשחקן יותר אנרגטי. מרטין גילם את דמותו של מורטי הפנסיונר במהלך 21 פרקים של הסדרה, כולל השניים שחתמו אותה, לצדה של ליז שרידן שגילמה את אשתו, הלן.

מרטין, שהתגורר רוב חייו בניו יורק, נפטר מסרטן הריאה בגיל 82 בסטודיו סיטי שבלוס אנג'לס. הוא הותיר אחריו אישה, קתרין, לה נישא ב-1942 ובן. למרטין ולאשתו הייתה בת נוספת שנפטרה גם היא מסרטן (ב-2002).

קישורים חיצוניים
----------------

ויקישיתוף מדיה וקבצים בנושא **ברני מרטין** בוויקישיתוף

* ברני מרטין, במסד הנתונים הקולנועיים IMDb (באנגלית)
* ברני מרטין, באתר AllMovie (באנגלית)
* ברני מרטין, במסד הנתונים הקולנועיים KinoPoisk (ברוסית)
* ברני מרטין, באתר MusicBrainz (באנגלית)
* הלך לעולמו השחקן ברני מרטין, כתבה בניו יורק טיימס (באנגלית)
* ברני מרטין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1230829946
* ISNI: 0000 0000 5306 4375
* LCCN: nr97037123
* MusicBrainz: 705e344a-9263-4a46-8399-e1187464fa5e
* VIAF: 39286079
* WorldCat: lccn-nr97037123

 |
**עזרא מני** (1915 - 8 במאי 2005) היה איש מודיעין ישראלי, אלוף-משנה בצה"ל ומומחה לשפה הערבית. חתן פרס ישראל לבלשנות ערבית (תשל"ו).

תולדות חייו
-----------

עזרא בן יחזקאל מני נולד בבגדאד, למד בתלמוד תורה ובבית ספר התיכון היהודי "שָמָש", שם יסד עם חבריו את "אחיעבר" – אגודה להפצת הספרות העברית ותנועת נוער.

ב-1934 עלו לארץ ישראל 17 חברי האגודה, ובהם מני. הם עבדו בעמק הירדן, ולאחר זמן מה עברו לתל אביב. שנתיים עבד מני כפועל חקלאי במושבה רעננה, עד שנשלח ללמד ערבית בקיבוצי עמק הירדן. ב-1941 נהרגה אמו בפרעות הפרהוד. ב-1947 הגיעה ארצה אביבה שמש, שיועדה עוד בעיראק להיות לו לאישה ונישא לה, הם הורים ליחזקאל ותמר.

במלחמת העצמאות גויס מני על ידי אברהם שרוני, חברו מ"אחיעבר", ליחידת האיסוף של צה"ל, ולה הקדיש יותר מחמישים שנה - בקבע, ואחר כך בהתנדבות. בה יצר את מפעל חייו: המילון למונחים צבאיים ערביים.

ב-1976 זכה מני בפרס ישראל לבלשנות ערבית. פרופ' ששון סומך, חתן פרס ישראל לבלשנות ערבית לשנת 2005, חבר ועדת השופטים לקבלת פרס ישראל בתשל"ו, שהמליץ על מני, אמר כי מני התייחס לעבודתו בחרדת קודש, בהאמינו כי חיי אדם תלויים בכך.

עזרא מני נפטר בשנת 2005 בגיל 90.

קישורים חיצוניים
----------------

* אורי דרומי, תרומה כבירה להבנת הנעשה בצבאות ערב: עזרא מני, מחבר מילון מונחים צבאיים ערביים, חתן פרס ישראל, 2005--1915, באתר הארץ, 25 במאי 2005 (נקרולוג)
* אפרים לפיד, עמותת ש"מ 2 - "פתחו את עזרא מני", ערב עיון וזיכרון במלאת 30 לפטירתו; ציטוט מנימוקי חבר השופטים להענקת פרס ישראל, מבט מל"מ, גיליון 41, יוני 2005, עמ' 38
* פרופ' ג. בר וסא"ל ע. מני – חתני 'פרס ישראל' בבלשנות ומזרחנות, דבר, 19 במרץ 1976
* מחקרי אמ"ן בערבית של צבאות ערב – תרומה לבלשנות, דבר, 28 במרץ 1976
* חתני פרס ישראל תשל"ו: עזרא מני, דבר, טור 1, 3 במאי 1976

שלט הרחוב על שמו בעיר רחובות

הערות שוליים
------------

1. ↑  עזרא מני באתר חברה קדישא ת"א–יפו.
2. ↑  הטיפול במילונאות הערבית עובר בית, רואים מל"מ, אוקטובר 2012.
3. ↑  פרסי ישראל תשל"ו, באתר משרד החינוך.
**עודד קרבצ'יק** (נולד ב-19 ביולי 1966) הוא קואוצ'ר לספורטאים וכדורסלן בעברו.

קריירת משחק
-----------

קרבצ'יק צמח כשחקן כדורסל במועדון מכבי תל אביב (כדורסל) החל מקבוצת הילדים בשנת 1978, ועד להצטרפותו לקבוצת הבוגרים בשנת 1984. בעונת 6–1985 עבר לקבוצת מועדון הפועל רמת גן-גבעתיים, הצטרף לקבוצת מועדון מ.ס. גבעת שמואל ב־1987, ולאחר מכן המשיך בהפועל כפר סבא (שנים 1992–1996). ב־1996 פרש מכדורסל מקצועי בעקבות פציעה.

קריירה כקואוצ'ר ומרצה
---------------------

לאחר פרישה ממשחק כדורסל מקצועי, החל לעבוד בעסק המשפחתי לציוד כיבוי אש והצלה, ובמקביל השלים לימודי חינוך גופני, פסיכולוגיה ומנהל עסקים. לאחר לימודיו, החל לעבוד כמרצה לשיווק במכללת הקידמה הצפונית ולהתעניין בתחום הליווי העסקי. עודד גם פנה ללימוד הנחיית קבוצות ובהמשך החל לעבוד עם ארגונים כיועץ עסקי וכמרצה. עם התפתחותו החל עודד קרבצ'יק לנהל את בית הספר לקואצ'ינג של מרכז ההשתלמויות של אוניברסיטת בר-אילן, ולאחר מכן נבחר להקים ולנהל את בית הספר לקואצ'ינג ביחידה ללימודי חוץ של הקריה האקדמית אונו.

במהלך עבודתו, הוא פיתח את שיטת האימון המנטלי FTC לתחומי זוגיות, ספורט ועסקים, והקים שתי קליניקות לטיפול בשיטה. לאורך השנים, עודד ליווה ארגונים כמנטור ומרצה בתחום החוסן המנטלי, ניהול, שיווק ומכירות, ביניהם בנק לאומי, שירותי בריאות כללית, בזק וצה"ל.

בשנת 2008 הצטרף לצוות המקצועי של נבחרת ישראל בכדורסל כמאמן מנטלי של הנבחרת. לאורך השנים ליווה באופן פרסונלי ספורטאים כמאמן מנטלי, בהם שחקני הכדורסל עומרי כספי, יובל זוסמן, נמרוד טשמן, דורי סהר, שחקן הכדורגל בן שהר והמתעמל, בעל מדליה אולמפית, ארטיום דולגופיאט, וכן את נבחרת התעמלות המכשירים האולימפית.

בשנת 2012 הוביל את תוכנית הריאליטי "להציל את הנישואים" בערוץ עשר כיועץ בתחום מערכות היחסים.

ספריו
-----

* טביעת אצבע (2022) – ספר הבוחן את טביעת האצבע הייחודית שמאפיינת כל אדם באינטראקציה שלו עם אנשים ואירועים שונים.
* המסע בעקבות ה"את זה" (2011) – סיפור חיים אישי שנועד לספק לקוראים תובנות מרחיקות לכת כלפי חייהם, הן ברובד הרוחני והן ברובד הגשמי.

חיים אישיים
-----------

נולד ברמת אפעל, בן לרינה ונפתלי קרבצ'יק, בעל עסק לציוד כיבוי אש, חילוץ והצלה. אב לשני בנים מנישואים ראשונים, ובת מנישואים שניים לגלית. בשנת 2009 נחשף לתורת הנפש היהודית בעקבות מפגש עם סטודנט בבר-אילן, החל לחקור את התחום ובהמשך חייו החליט לפנות לחיים של שמירת תורה ומצוות, ופנה לחזרה בתשובה. תהליך שהיווה חלק ביצירת שיטת FTC לחוסן מנטלי על בסיס תורת הנפש היהודית.

קישורים חיצוניים
----------------

* אתר האינטרנט הרשמי של עודד קרבצ'יק
* אתר למנויים בלבד איתי עמיקם, "הרומן הסוער" שלי עם עומרי כספי, באתר ynet, 13 ביוני 2019
* מאגר שיעורים של עודד קרבצ'יק – אתר ערוץ הידברות

הערות שוליים
------------

1. ↑   עומרי כספי בשיחה עם ד"ר עודד קרבצ'יק: אימון מנטאלי והתפתחות אישית, סרטון בערוץ "עודד קרבצ'יק – אימון מנטלי להצלחה", באתר יוטיוב (אורך: 41:20)
2. ↑  טביעת אצבע, באתר נוריתה
3. ↑  דודו כהן, ‏"משה רבנו היה הקואוצ'ר הראשון", באתר ‏מאקו‏, 11 ביולי 2013

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עודד קרבצ'יק"**.
**לורנס "לארי" ד. ניקולסון** (באנגלית: **Lawrence "Larry" D. Nicholson**; נולד ב-29 ביוני 1956) הוא קצין בדימוס בדרגת לוטננט גנרל בחיל הנחתים של ארצות הברית.

ביוגרפיה
--------

ניקולסון נולד בטורונטו שבקנדה. ב-1979 סיים לימודיו במכללה הצבאית של קרוליינה הדרומית ("סיטאדל"). את הלימודים עשה במסגרת תוכנית הכשרת קציני המילואים של חיל הנחתים.

שירת כמפקד מחלקה בגדוד השלישי של דיוויזיית הנחתים הראשונה, כקצין גיוס של חיל הנחתים ומפקד מחלקה בבית הספר לקצינים של המארינס. פיקד על פלוגה רובאית בגדוד השלישי של רגימנט הנחתים השביעי ועל פלוגה בגדוד הראשון של רגימנט הנחתים התשיעי. בשנים 1990–1993 הדריך באקדמיה הימית של ארצות הברית ולאחר מכן יצא ללימודים במכללה לפיקוד ומטה של צבא ארצות הברית והשלים תואר שני. ב-1994 הוצב בירושלים כחלק מכוח המשקיפים של UNTSO. בשנים 1995–1997 שירת כסגן מפקד גדוד הסיור הממוכן השני של דיוויזיית הנחתים השנייה ובשנים 1997–1999 שימש קצין אג"ם של הדיוויזיה.

ב-1999 מונה למפקד הגדוד השני ברגימנט הנחתים השני. התקופת פיקודו נשלח הגדוד לאזור קוסובו כחלק מיחידת המשלוח ה-26 של הנחתים. ב-2001 מונה לסגן מפקד רגימנט הנחתים השני. למד במכללת ההגנה של נאט"ו ברומא ושירת כקצין תכנון במטה נאט"ו בבריסל.

ביולי 2004 מונה לקצין אג"ם של דיוויזיית הנחתים הראשונה שהוצבה ברמאדי שבעיראק. ב-14 בספטמבר 2004 מונה למפקד רגימנט הנחתים הראשון שהוצב בפלוג'ה, באותו היום נפגע מפצצת מרגמה שהרגה את קצין הקשר שלו. ניקולסון נפצע באורח קשה ופונה לגרמניה ולאחר מכן למרכז הרפואי הלאומי של הצי במרילנד. לאחר מספר ניתוחים ותקופת שיקום חזר בסוף השנה לשירות בעיראק. ביולי 2005 מונה למפקד רגימנט הנחתים החמישי שהוצב בפלוג'ה בשנים 2006–2007. במהלך הלחימה בעיראק נהרגו 221 מחיילי הרגימנט ונספחיו. על פועלו עוטר ניקולסון באות לגיון ההצטיינות עם סימון V לאומץ לב.

לאחר שהועלה לדרגת בריגדיר גנרל מונה לסגן מפקד פיקוד פיתוח הלוחמה של הנחתים בבסיס קוונטיקו. פיקד על חטיבת המשלוח השנייה של הנחתים שהוצבה במחוז הלמנד באפגניסטן. שימש עוזרו הצבאי הבכיר של סגן מזכיר ההגנה של ארצות הברית וקצין אג"ם של כוח הסיוע הביטחוני הבינלאומי באפגניסטן.

ביוני 2013 מונה למפקד דיוויזיית הנחתים הראשונה, וב-11 בספטמבר 2015 הועלה לדרגת לוטננט גנרל ומונה למפקד כוח המשלוח השלישי של חיל הנחתים שמפקדתו באוקינאווה שביפן. הוא שירת בתפקיד עד אוגוסט 2018.

לורנס נשוי לדבי. שניים מבניו שירתו בחיל הנחתים, ואף היו תחת פיקודו בעיראק ובאפגניסטן.

קישורים חיצוניים
----------------

ויקישיתוף מדיה וקבצים בנושא **לורנס ניקולסון** בוויקישיתוף
* ביוגרפיה באתר חיל הנחתים

הערות שוליים
------------

1. ↑  Home on the Fourth of July: Two Marines, Two Purple Hearts, דיילי ביסט, 4 ביולי 2013
2. ↑  RCT-5 remembers fallen, אתר חיל הנחתים, 11 בדצמבר 2007
3. ↑  על עיטוריו באתר valor.militarytimes.com
4. ↑  טבלת מקבלי עיטורים, באתר עמותת חיל הנחתים
5. ↑  1st Marine Division welcomes new commanding general, אתר חיל הנחתים, 11 ביוני 2013
**TJS** (Tongxin Jishu Shiyan, בתרגום לעברית: **בדיקת טכנולוגיית תקשורת**) הוא שם שקיבלו לוויינים מתוצרת סין ששוגרו למטרות צבאיות. 

הלוויינים נבנו באקדמיה לטכנולויית חלל של שאנחאי. כל הלוויינים שוגרו ממרכז שיגור הלוויינים שיצ'אנג על ידי משגר שמתאים למשקל הלווין. התקשורת הסינית דיווחה על השיגור הצפוי יום לפני השיגור המתוכנן למטרות בטיחות טיסה. לאחר השיגור שוחררו הודעות כלליות ללא ציון ברור של מטרת הלוויין. הערכה כללית שלוויינים מיועדים לקבלת התרעה על שיגור טילים, מודיעין אותות ומטרות צבאיות נוספות. כל הלוויינים פועלים במסלול גאוסטציונרי.

לוויינים מדגם Qianshao-3 שוגרו בשנים 2015, 2019 ו-2021. הם מוצבים מעל האוקיינוס ההודי ומיקרונזיה. תקשורת הסינית דיווחה שלוויינים מיועדים לבדיקות יכולות תקשורת ב-Ka-band. מקורות אחרות משארות שמדובר בלוויינים מודיעין אותות.

לוויינים מדגם Huoyan-1 שוגרו בשנים 2017, 2020 ו-2021. הלוויינים מוצבים מעל לאוקיינוס ההודי, הים הסיני הדרומי ואוקיאניה. הם מיועדים לקבלת התרעה על שיגור טילים.

לוויינים TJS-3 שוגרו בשנת 2018. הממשל הסיני דיווח על לוויין בודד, אך זמן קצר לאחר השיגור מלוויין הראשי התפצלו לווייני משנה. בהמשך הם ביצוע תמרונים מתואמים לשינוי מסלול והתקרבו ללוויינים אמריקאים.

מטרת יתר לווייני התוכנית אינה ברורה.

רשימת שיגורים
-------------

|  |  |  |  |
| --- | --- | --- | --- |
| תאריך שיגור | לוויין | דגם | תיאור פעילות |
| 12 בספטמבר 2015 | TJS 1 | Qianshao-3 1 | מודיעין אותות |
| 5 בינואר 2017 | TJS 2 | Huoyan-1 01 | התרעה על שיגור טילים |
| 24 בדצמבר 2018 | TJS 3 | לא ידוע | כולל לוויין משנה |
| 24 בדצמבר 2018 | TJS 4 | Qianshao-3 2 | מודיעין אותות |
| 7 בינואר 2020 | TJS 5 | Huoyan-1 02 | התרעה על שיגור טילים |
| 4 בפברואר 2021 | TJS 6 | Huoyan-1 03 | התרעה על שיגור טילים |
| 24 באוגוסט 2021 | TJS 7 | לא ידוע | לא ידוע |
| 29 בדצמבר 2021 | TJS 9  | Qianshao-3 3 | מודיעין אותות |
| 3 בנובמבר 2023 | TJS 10 | לא ידוע | לא ידוע |

קישורים חיצוניים
----------------

* מידע על שיגורים ולוויינים
* מידע על לוויין TJS 3
* שיגור לוויין TJS 7
* שיגור לוויין TJS-10
**ארכיטקטורה עסקית** או **ארכיטקטורה ארגונית** (באנגלית: Enterprise Architecture) היא מתודולגיה כוללת לתיאור ותכנון התהליכים העסקיים, מערכות המידע ומבנה הארגון. החל מהיחידות הארגוניות, התהליכים, המערכות התומכות, המיקום, המידע, הטכנולוגיות וממדים נוספים ככל שנדרש לתיאור ולניהול הארגון.

ארכיטקטורה עסקית היא שילוב של גישה ניהולית, מתודולוגיה ומוצרי תוכנה תומכים, במטרה להבטיח שיעדי המערך העסקי מבוצעים בצורה אופטימאלית על ידי המערך התפעולי. ארכיטקטורה עסקית מתבטאת באמצעות מודלים עסקיים מסוגים שונים, כגון: מבנה ארגוני, תרשימי זרימה של תהליכים עסקיים, מיפוי של מערכות המידע התומכות בתהליכים העסקיים ועוד.

**המטרה:** להבטיח שיעדי המערך העסקי מבוצעים בצורה אופטימאלית על ידי המערך התפעולי.

ממדים לארכיטקטורה עסקית
-----------------------

6 ממדים בסיסיים לארכיטקטורה העסקית מוגדרים במודל POLDAT:

* **Processes** – התהליכים שמבוצעים בארגון.
* **Organizations** – המבנה הארגוני (אגפים, מחלקות, בעלי תפקידים וכו').
* **Locations** – אתרים בהם מתבצעות פעילויות הארגון.
* **Data** – מבנה המידע והנתונים.
* **Applications** – מערכות המידע (מערכות תוכנה).
* **Technologies** – חומרה ותשתיות הארגון (שרתים, מאגרי מידע וכו').

ניתן להגדיר ממדים נוספים על פי צורך הארגון.

אחריות בארגון על הארכיטקטורה עסקית
----------------------------------

בארגונים מסודרים קיים ארכיטקט ראשי האחראי על הארכיטקטורה העסקית- **ארכיטקט ארגוני**.

תחזוקת המודל מתבצע במשותף על ידי יחידות רבות בארגון:

**יחידות האסטרטגיה והנהלה בכירה** – מאפשר קביעת מטרות ויעדים למערך העסקי.

**או"ש (ארגון ושיטות)** – אחראי בעיקר על הקשר בין הדרישות של הגורם העסקי והתרגום לשיטות עבודה הכולל את הגדרת היחידות הארגוניות והתהליכים העסקיים.

**יחידות רגולציה וניהול סיכונים** – מעדכנים את היבטי הסיכון בתהליכים על פי ההגדרות הרגולציה השונות.

**יחידות הפיתוח וה-IT** – נעזרים במידע הנצבר במודל על מנת לתחזק ולפתח את המערכות, מעדכנים ונעזרים בתרשימי ה-BPMN לצורכי הפיתוח.

יישום ארכיטקטורה עסקית
----------------------

ארכיטקטורה עסקית מיושמת על ידי:

* **גישה ניהולית** – התחייבות ההנהלה הבכירה ליישום והובלה של ארכיטקטורה עסקית כמהלך אסטרטגי לארגון.
* **מתודולוגיה מתאימה לארגון** – ישנן מתודולוגיות רבות בעולם, בהן ZACHMAN ו-TOGAF. חשוב להתאים לארגון שילוב של מתודולוגיה שתענה לצרכים העסקיים של הארגון.
* **מוצר תוכנה תומך** –דוגמא לתוכנות התומכות בארכיטקטורה עסקית.

קישורים חיצוניים
----------------

ויקישיתוף מדיה וקבצים בנושא **ארכיטקטורה עסקית** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 7856257-0
* LNB: 000339628

 |
**משה יצחק טובל** (11 בנובמבר 1952 – 6 באוקטובר 1973) היה לוחם בגדוד הנח"ל 904 שנהרג ביומה הראשון של מלחמת יום הכיפורים בעת הקרב על מוצב המזח, כאשר קפץ על רימון יד על מנת להציל שלושה מחבריו. על מעשה זה עוטר לאחר מותו בצל"ש הרמטכ"ל.

ביוגרפיה
--------

משה יצחק טובל נולד ברחובות ב-11 בנובמבר 1952. הוא התחנך בתלמוד תורה ברחובות ובבני ברק והמשיך את לימודיו בישיבה לצעירים ברמות רמז שבחיפה.

### שירותו הצבאי

בינואר 1971 התגייס טובל לצה"ל ושירת בנח"ל, אחר הטירונות נשלח לתקופת של"ת בנח"ל קוממיות, והמשיך במסגרת הנח"ל המוצנח במשק קוממיות. את תקופת שירותו ביחידה עשה בהצטיינות ראויה לשבח. את חודשי השירות האחרונים שלו עשה במעוז "המזח" ושם גם נמצא בפרוץ מלחמת יום-הכיפורים.

### מלחמת יום הכיפורים

יחד עם יתר מוצבי התעלה הותקף מוצב המזח מתחילת המלחמה. תעודת צל"ש הרמטכ"ל שקיבל טובל לאחר מותו מתארת את הנסיבות שבהן נפל:

> 
> במלחמת יום הכיפורים לחם רב"ט יצחק טובל ז"ל במעוז המזח. עם פרוץ המלחמה הותקף המעוז, ורב"ט יצחק טובל ז"ל השתתף בניסיונות בלימת המצרים החוצים את התעלה כשהוא חשוף לאש האויב. כאשר כותר המעוז נשלח רב"ט יצחק טובל ז"ל עם עוד שלושה לוחמים לעמדה קיצונית אשר נפילתה בידי האויב, הייתה מאפשרת להם לחדור למעוז. מעמדה זו ניהלו רב"ט יצחק טובל ז"ל ושלושת הלוחמים קרב בטווחים קצרים ביותר, בנשק קל וברימונים, נגד אנשי קומנדו מצריים שעלו עליהם פי כמה במספר. תוך כדי הקרב צעק אחד הלוחמים כי לעמדה נזרק רימון. שלושת הלוחמים קפצו מחוץ לעמדה לא נפגעו. רב"ט יצחק טובל ז"ל, שעסק בירי לעבר האויב, קרס לעבר הרימון. באותו רגע התפוצץ הרימון ורב"ט יצחק טובל ז"ל נפצע פצעי מוות. במעשיו אלה גילה רב"ט יצחק טובל ז"ל אומץ-לב, רוח התנדבות ואחוות לוחמים.
> 
> 
> 
> — תיאור קבלת העיטור, באתר הגבורה
> 

לאחר נפילת מוצב המזח נלקחה גופתו על ידי צבא מצרים. בשנת 1979 לאחר חתימת הסכם השלום עם מצרים, הובאה גופת טובל לישראל והוא נקבר בבית הקברות הצבאי קריית שאול.

קישורים חיצוניים
----------------

* צל"ש הרמטכ"ל שהוענק לרב"ט משה יצחק טובל, באתר "בעוז רוחם" של צה"ל;

רב"ט משה יצחק טובל, באתר הגבורה

* תיאור חייו ושירותו הצבאי באתר 'יזכור'
* לזכרו של משה יצחק טובל, סרטון באתר יוטיוב
* משה יצחק טובל ז"ל, סרטון באתר יוטיוב
* ההנצחה ללוחם החרדי שקפץ על רימון והציל את חבריו, באתר ערוץ 7, 31 ביולי 2023
* החייל החרדי שקפץ על רימון והציל את חבריו, ישראל היום
* קורין אלבז-אלוש, 50 שנה אחרי, משפחתו של הלוחם שקפץ על רימון עוד נלחמת על הכרה, באתר ynet, 30 ביולי 2023
ג'ניפר הוקינס, 2015
**ג'ניפר הוקינס** (באנגלית: **Jennifer Hawkins**; נולדה ב-22 בדצמבר 1983) היא דוגמנית ומנחת טלוויזיה אוסטרלית. מיס תבל לשנת 2004.

ביוגרפיה
--------

הוקינס נולדה בניוקאסל, ניו סאות' ויילס שבאוסטרליה לגייל ורוברט, כאחת מארבעה ילדים, היא הייתה מעודדת בקבוצת הרוגבי "Newcastle Knights", ובקבוצת הכדורסל "Hunter Pirates" ועבדה ככוריאוגרפית של קבוצת ריקודים שסיירה באוסטרליה ומתמחהבהיפ-הופ ובלט.

קריירה
------

לפני שהשתתפה במיס תבל 2004, קיבלה הוקינס עצות ממיס אוסטרליה הקודמת, אשלי טלבוט, שייצגה את אוסטרליה במיס תבל 2003, ולמדה ספרדית בסיסית לפני שנסעה לאקוודור. עם זאת, הוקינס לא השתתפה בתחרות מיס אוסטרליה, אלא בתחרות המקבילה מיס יוניברס אוסטרליה, בה זכתה במקום הראשון ונבחרה לייצג את מדינתה בתחרות מיס תבל.

בשנת 2004 היא נבחרה לייצג את אוסטרליה בתחרות מיס תבל שנערכה באקוודור ושם לקחה את המקום הראשון, היא הבלונדינית הראשונה שזכתה בתואר מאז אנגלה ויסר ב-1989.

### דוגמנות

בשנת 2005 החלה לשמש כפנים של חברת טיפוח העור "LUX" ודגמנה לחברת הקוסמטיקה "קאוור גירל".

בשנת 2010 הופיעה בעירום במגזין "מארי קלייר" במסגרת פרויקט הבא לעודד דימוי גוף חיובי.

### טלוויזיה

בשנת 2004 חתמה חוזה עם רשת הטלוויזיה "Seven Network". הופעותיה הראשונות היו כמגישה אורחת בתוכנית הטיולים של הרשת "The Great Outdoors", שם לקחה את הצופים לסיורים ברחבי העולם. שנה לאחר מכן היא הפכה למגישה קבועה בתוכנית, מה שהביא לה מועמדות לפרס לוגי לשנת 2006 לכישרון הנשי החדש ביותר. בשנת 2009 הסדרה הפסיקה את שידוריה.

בשנת 2006 היא השתתפה בגרסה האוסטרלית של התוכנית "רוקדים עם כוכבים", בעונתה הרביעית. באותה שנה השתתפה בוידאו קליפ לשיר "Elevator Love", שנכלל מתוך אלבומו השלישי של גאי סבסטיאן.

בשנת 2008 הנחתה את הגרסה האוסטרלית לתוכנית המציאות "סופרמודל" (*Make Me a Supermodel)*, המבוססת על תוכנית בריטית באותו השם. התוכנית בוטלה לאחר עונה אחת.

בשנת 2013 נבחרה להחליף את שרה מרדוק בהנחיית הגרסה האוסטרלית של התוכנית "הטופ מודל הבאה" בעונתה השמינית עד לביטולה לאחר שידור העונה העשירית.

חיים אישיים
-----------

הוקינס נשוי כרגע ושם בעלה הוא ג'ייק וול. הוקינס התחתן עם ג'ייק בשנת 2013. יש להם שני ילדים יחד.באוקטובר 2019 ילדה בת בשם פרנקי ויולט הוקינס וול, ומתגוררת עמה בסידני, אוסטרליה.

בשנת 2015 פתחה הוקינס את חנות הבגדים Myer החדשה במרכז העיר הובארט לאחר ששריפה הרסה את החנות המקורית בספטמבר 2007.

קישורים חיצוניים
----------------

ויקישיתוף מדיה וקבצים בנושא **ג'ניפר הוקינס** בוויקישיתוף
* 

* אתר האינטרנט הרשמי של ג'ניפר הוקינס
* ג'ניפר הוקינס, ברשת החברתית פייסבוק

* ג'ניפר הוקינס, ברשת החברתית אינסטגרם




1. ↑  Australia (23 DEC 2022). "Miss Universe". www.savedaughters.com. Retrieved 23 DEC 2022.
דגל צפון אירלנד 1921–1972
**ראש ממשלת צפון אירלנד** היה ראש הרשות המבצעת של **צפון אירלנד** מכינון התפקיד ב-1921 ועד ביטולו ב-1972. למרות שהחוק מ-1920 שמתקפו קמה צפון אירלנד לא כלל משרת ראש ממשלה, החליט הלורד לוטננט (המושל הכללי של צפון אירלנד), מתוקף סמכותו כנציג הכתר הבריטי לכונן את משרת ראש הרשות המבצעת. בעל התפקיד היה ראש המפלגה הגדולה ביותר בבחירות בצפון אירלנד, הוא הרכיב את ממשלת הטריטוריה ונשא בתואר ובסמכויות מקבילות לראש ממשלת בריטניה, בתחום צפון אירלנד. עקב אירועי הדמים שאיימו לגרור את צפון אירלנד לאנרכיה (וחודשיים בדיוק לאחר יום ראשון העקוב מדם), החליטה ממשלת בריטניה לבטל את השלטון העצמי ולהעביר את צפון אירלנד למשטר של שלטון ישיר (Direct Rule) באמצעות השר לענייני צפון אירלנד בממשלת בריטניה. בכל השנים בהן התקיימת המשרה היה ראש הממשלה יו"ר מפלגת האיחוד של אלסטר (UUP). מעונו הרשמי של ראש הממשלה היה בטירת סטורמונט, למרות שאחדים העדיפו את בית סטורמונט.

בשנת 1998, לאחר הסכם יום שישי הטוב, חודש הממשל העצמי, כאשר בראשות הרשות המבצעת ניצבים השר הראשון של צפון אירלנד וסגנו.

האישים שכיהנו בתפקיד
--------------------

| # | שם
 | כניסה לתפקיד | פרישה |
| --- | --- | --- | --- |
| 1. | סר ג'יימס קרייג
 | 7 ביוני 1921 | 24 בנובמבר 1940 (מותו) |
| 2. | ג'ון מילר אדוארדס
 | 27 בנובמבר 1940 | 1 במאי 1943 |
| 3. | סר בזיל ברוק
 | 1 במאי 1943 | 26 במרץ 1963 |
| 4. | טרנס או'ניל
 | 25 במרץ 1963 | 1 במאי 1969 |
| 5. | ג'יימס צ'יצ'סטר-קלארק
 | 1 במאי 1969 | 23 במרץ 1971 |
| 6. | בריאן פולקנר
 | 23 במרץ 1971 | 30 במרץ 1972 |

קישורים חיצוניים
----------------

* ממשלות צפון אירלנד (אורכב 25.09.2018 בארכיון Wayback Machine)
**סואט סרדאר** (בגרמנית: **Suat Serdar**, נולד ב-11 באפריל 1997 בבינגן אם ריין שבגרמניה) הוא כדורגלן גרמני המשחק בעמדת הקשר האחורי בהלאס ורונה מהסרייה א' בהשאלה מהרטה ברלין, ובנבחרת גרמניה.

קריירת מועדונים
---------------

סרדאר שיחק כבר מגיל 11 במיינץ 05, ובעונת 2015/16 החל לשחק בקבוצות הבוגרים, כשהוא משרת הן את קבוצת המילואים ששיחקה בליגה הגרמנית השלישית והן את הקבוצה הבכירה של מיינץ ששיחקה בבונדסליגה. הופעת הבכורה של סרדאר בבונדסליגה נערכה בספטמבר 2015, כשהחליף את יונוס מאלי בדקה ה-88 בניצחון 1–3 על הופנהיים. סרדאר ערך 12 הופעות בבונדסליגה בעונת 2015/16, ושמונה הופעות נוספות בעונת 2016/17. עונת הפריצה של סרדאר הייתה 2017/18. בעונה זו ערך סרדאר 25 הופעות ליגה והבקיע שני שערים, וסיים עם מיינץ במקום ה-14 בבונדסליגה, כשהוא משתף פעולה בקישור עם לבין אוזטונאלי, דני לצה ופאבלו דה בלאסיס.

בקיץ 2018 נמכר סרדאר לשאלקה 04, וחתם בשורותיה על חוזה לארבע עונות. עונת הבכורה של סרדאר במדי שאלקה הייתה טובה מאוד מבחינה אישית, כשהוא ערך 26 הופעות והבקיע שני שערים, אך שאלקה נקלעה למאבקי תחתית וסיימה את העונה במקום ה-14.

לאחר שירד ליגה עם שאלקה בסיום עונת 2020/2021, עזב סרדאר את שאלקה בקיץ 2021 וחתם בהרטה ברלין.

קריירה בינלאומית
----------------

הוריו של סרדאר הם ממוצא טורקי, ועל כן הוא היה יכול לייצג את טורקיה, אך הוא בחר לייצג את מולדתו גרמניה. סרדאר שיחק בכל הנבחרות הצעירות של גרמניה, וערך שמונה הופעות במדי נבחרת גרמניה בכדורגל עד גיל 21. סרדאר השתתף עם נבחרת זו באליפות אירופה בכדורגל עד גיל 21 - 2019, והגיע עמה לגמר, בו הפסידה הנבחרת הגרמנית 1–2 לנבחרת המקבילה של נבחרת ספרד בכדורגל עד גיל 21. סרדאר פתח בהרכב במשחק הגמר, והוחלף בדקה ה-61 על ידי פלוריאן נויהאוס.

ב-9 באוקטובר 2019 ערך סרדאר את הופעת הבכורה שלו במדי נבחרת גרמניה הבכירה, במשחק ידידות מול ארגנטינה שהסתיים בתיקו 2-2. סרדאר נכנס כמחליף במשחק זה במקום סרג' גנאברי.

קישורים חיצוניים
----------------

ויקישיתוף מדיה וקבצים בנושא **סואט סרדאר** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**אן פאוסטו סטרלינג** (באנגלית: **Anne Fausto-Sterling**; ‏ נולדה ב-30 ביולי 1944) היא פרופסור לסקסולוגיה ולימודי נשים באוניברסיטת בראון. מחקריה עוסקים בהבניה החברתית של מגדר, זהות מינית, זהות מגדרית, תפקידי מגדר ואינטרסקס.

קריירה אקדמית
-------------

פאוסטו סטרלינג קיבלה תואר ראשון בזואולוגיה מאוניברסיטת ויסקונסין בשנת 1965, ותואר דוקטור בגנטיקה התפתחותית מאוניברסיטת בראון בשנת 1970. מאותה שנה היא מלמדת באוניברסיטת בראון כפרופסור במחלקה לביוכימיה וביולוגיה של התא. 

היא פרסמה זוג ספרים המיועדים לקהל הרחב: "מיתוסים מגדריים", שראה אור בשנת 1985 ו"הזיהוי המיני של הגוף: פוליטיקה מגדרית והבניית המיניות" שראה אור בשנת 2000. לגבי האחרון אמרה פאוסטו סטרלינג שהיא ניסתה "לשכנע את הקוראים והקוראות כי יש צורך בתאוריות המאפשרות מגוון אנושי רחב ושמשלבות את הכוח הניתוחי של המדעים ביולוגיים והחברתיים לתוך ניתוח מערכתי של ההתפתחות האנושית".

במאמרה "חמשת המינים" מציעה אן ניסוי מחשבתי בטענה שהמערכת של שני המינים הנפוצה בחברה שלנו איננה מספיקה כדי לתאר את כל הקשת המגוונת של המיניות האנושית. במסגרת הניסוי אן יוצרת מערכת מגדר אלטרנטיבית המקטלגת אנשים לחמישה מינים: זכרים, נקבות, הרמים (herms, מהמלה הרמאפרודיט), מרמים (merms) ופרמים (ferms). רבים פירשו את הניסוי המחשבתי כהצעה רצינית, או אף כתאוריה, למרות שאן הסבירה שהמאמר כוון להיות פרובוקטיבי ולא נכתב ברצינות מלאה. מספר פעילים לזכויות אינטרסקס ביקרו את המאמר וטענו כי הוא מטעה, מבלבל ולא מועיל לאינטרסים של אנשים אינטרסקס, ובמאמר מאוחר יותר בשם "דיון מחדש בחמשת המינים" התייחסה אן לביקורות אלה.

חיים אישיים
-----------

אן נשואה לפאולה ווגל, פרופסור באוניברסיטת ייל ומחזאית זוכת פרס פוליצר.

קישורים חיצוניים
----------------

ויקישיתוף מדיה וקבצים בנושא **אן פאוסטו סטרלינג** בוויקישיתוף
* 

* אתר האינטרנט הרשמי של אן פאוסטו סטרלינג
* אן פאוסטו סטרלינג, ברשת החברתית Goodreads

הערות שוליים
------------

1. ↑  דונלד מקניל, גנטיקה או תרבות, באתר הארץ, 27 בספטמבר 2004
2. ↑  Anne Fausto-Sterling, **Sexing the body : gender politics and the construction of sexuality**, New York, NY : Basic Books, 2000, ISBN 978-0-465-07713-7
3. ↑  איזה מין גוף? קווי התפר בחייהם של אינטרסקסואלים: המאבק בין הגוף הסובייקטיבי לגוף הביו־חברתי, לימור מעודד דנון, המחלקה לסוציולוגיה ואנתרופולוגיה, אוניברסיטת בן-גוריון בנגב.
4. ↑  דיון מחדש בחמשת המינים, אן פאוסטו סטרלינג.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007455091605171
* BnF: cb16647920n (data)
* GND: 132343355
* ICCU: UBOV133168
* ISNI: 0000 0001 0974 2084
* LCCN: n85120273
* NKC: jo2013770733
* NTA: 072613084
* ORCID: 0000-0002-2240-639X
* SELIBR: 186696
* SNAC: w6424f87
* SUDOC: 071083499
* VIAF: 55304919
* WorldCat: lccn-n85120273

 |
**למרחב** היא רשת מוסדות חינוך דתית לאומית תורנית הממוקמת בפתח תקווה וכוללת בתי ספר יסודיים (בנים ובנות), חטיבת ביניים ואולפנה. בראש המוסדות עומד הרב אברהם גרנביץ' שגם הקים את המוסדות. עד שנת תשע"ד נכללה ישיבת צביה פתח תקווה בין מוסדותיה.

בית ספר יסודי
-------------

הוקם בשנת 1996, והחל את שנת הלימודים עם שש כיתות בלבד, ארבע כיתות בנים (א'-ד') ושתי כיתות בנות (א'-ב') ובכל שנה נוספה שכבה חדשה, כך עד שהושלמו כל השכבות החסרות. בתחילה שכן בית הספר היסודי (לבנים ובנות בנפרד) באזור התחנה המרכזית, אך בהמשך עברו הבנות למבנה נצח ישראל ואילו הבנים נשארו במבנה עד שנת 2009, בה בוצעה החלפה עם תלמידי הישיבה כך שבית הספר היסודי עבר למבנה חדש בשכונת אם המושבות, והישיבה ירשה את השטח. מנהל בית הספר לבנים הוא הרב יעקב ליפשיץ, ומנהל בית הספר לבנות היה הרב שם שרפר שהוחלף בשנת 2019 על ידי לבנת שגיב.

בבית הספר קיים נוהל מיוחד, ולאחר סיום שנת הלימודים לומדים התלמידים שלושה שבועות (הארכה) נוספים לימודי קודש, ובמקביל נהנים מפעילויות שונות.

חטיבת הביניים
-------------

הוקמה בשנת התשנ"ט (1999) ובראשה עמד הרב מאיר רוזיליו. בסוף שנת הלימודים תשע"ז סיים רוזיליו את עבודתו כראש החטיבה ואת מקומו תופסים הרב חנן מרמורשטיין מתגורר ביישוב רבבה מונה להיות סגן מנהל של בית הספר כולו, הרב גילי אהרון אחראי התוועדויות יועץ חינוכי ביצהר, הרב אלעד נווה ממקימי בית המדרש גבעת שמואל למד בישיבת מרכז הרב בירושלים.

החטיבה ממוקמת יחד עם בית הספר היסודי בשכונת נוה גן.

בחטיבת למרחב הולכים לרוחו של הרב קוק, שיעורי הליבה מתקיימים אך בכמות מועטה לדוג' ישנם 3 שיעורי מתמטיקה 4 שיעורי אנגלית וכו'.

אך בחטיבה ישנו דגש ענקי על לימודי הקודש- 14 שעות גמרא, תפילות ארוכות מאד, 5 שיעורי תנ"ך בשבוע וכו'. בנוסף בחטיבה נשארים 3 שבועות לאחר סיום שנת הלימודים ללימודי גמרא ואמונה.

בבית הספר ישנם נהלים מסוימים, וביניהם הקפדה על לבישת חולצות צווארון ומכנסיים ארוכים בלבד.

פעם בחודש חטיבת הבינים בלמרחב מתכנסת להתוועדות עם רבנים שונים (הרב אהרון כהן, הרב אורי שטטנר ועוד), בנוסף כל שנה החטיבה יוצאת לטיול שנתי של 2 ימים באזור חודשי האביב וישנים באכסניית אלוני הבשן.

אולפנה לבנות
------------

הוקמה בשנת התשס"ג. בראשה עמד הרב עמיחי פרל. כיום עומדת בראשה הרבנית ורד שוורצבוים. האולפנה שוכנת במתחם ליד נצח ישראל יחד עם בית הספר היסודי של הבנות אך בקטע מגודר ומופרד. באולפנה 12 כיתות שמתחלקות לחטיבה ותיכון.

קישורים חיצוניים
----------------

* אתר האינטרנט הרשמי של למרחב
* אולפנת למרחב

הערות שוליים
------------

1. 1 2  פדן, כרמית, גל, ראובן, הצעה למסגרת רב־ממדית להגדרת המושג "חוסן", **National Resilience, Politics and Society**, 2020, עמ' 41\*–78\* doi: 10.26351/nrps/2-1/5

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007465475705171

 |
רב-סרן **מרק ימס** (21 ביוני 1947 – 18 באוקטובר 1973) היה קצין שריון בצה"ל, שלחם במערכה בחזית הדרום במלחמת יום הכיפורים ונפל בקרב. על פעולתו בימי המלחמה עוטר ימס בעיטור המופת.

ביוגרפיה
--------

מרק ימס נולד בעיר רגנסבורג שבגרמניה להורים ניצולי השואה. בגיל שש עלה עם אמו לישראל. הוא למד בבית הספר היסודי עומריה ובבית הספר התיכון שליד האוניברסיטה בירושלים. היה חובב אלקטרוניקה וספורט וחבר בתנועת השומר הצעיר. לקראת כתה י"א עבר לחברת הנוער בקיבוץ מזרע.

בנובמבר 1965 התגייס ימס לצה"ל. הוא שירת בחיל השריון, היה תותחן טנק ומפקד טנק. לחם במלחמת ששת הימים בסיני. לאחר המלחמה השתתף בקורס קצינים והוסמך לקצין. התקדם עד לתפקיד מפקד פלוגה. באמצע שנת 1971 השתחרר מן השירות הצבאי. הוא התקבל ללימודי הנדסת חשמל ואלקטרוניקה בטכניון. לו ולאשתו, שאותה נשא במהלך השירות הצבאי, נולד בן בשנת 1972.

### במלחמת יום הכיפורים

עם פרוץ המלחמה נקרא ימס לשירות צבאי במילואים. הוא החל את דרכו במלחמה כסגן מפקד גדוד סיור באוגדה 162 בחזית סיני והשתתף בקרבות הבלימה מול הצבא המצרי. ב-9 באוקטובר נפצע מפקד הגדוד וימס מונה למלא את מקומו. הוא הוסיף ללחום בקרבות האוגדה וצלח עמה את תעלת סואץ. במהלך הקרבות גילה תושיה כאשר חילק לטנקים סביבו תחמושת תוך כדי קרב, וכן טיווח בהצלחה את אש הארטילריה, בהיעדרו של קצין קישור ארטילרי ביחידתו.

ב-18 באוקטובר השתתף ימס בהסתערות לכיבוש מתחם "אורי" המצרי בגדה המערבית של תעלת סואץ. במהלך קרב זה נפגע ונהרג. לאחר נפילתו הועלה לדרגת רב-סרן.

בקיץ 1974 הובא מרק ימס לקבורה בבית הקברות הצבאי קריית שאול. הניח אשה, בן והורים.

בשנת 1975 עוטר ימס לאחר מותו בעיטור המופת על פעולתו במהלך המלחמה, וצוין כי שימש דוגמה בדבקותו במשימותיו, באומץ לבו וברמת הביצוע שהפגין.

הנצחה
-----

שמו של ימס הונצח על גבי אנדרטאות אחדות, לרבות אנדרטת יד לשריון, בגן הבנים בתל אביב, בגן הבנים בשכונת נווה שאנן בחיפה ובבית יד לבנים בתל אביב.

קישורים חיצוניים
----------------

* קורות החיים של מרק ימס, באתר "יזכור"
* נוסח העיטור של מרק ימס, באתר הגבורה
* סרטון זכרון על מרק ימס, באתר יוטיוב

הערות שוליים
------------

1. ↑  אברהם אדן, **על שתי גדות הסואץ**, ירושלים: עידנים, 1979, עמ' 132.
2. ↑  אדן, עמ' 230.
**יהושוע דוד קמפינסקי** (נולד ב-ז' באדר א' ה'תשי"א, 13 בפברואר 1951) הוא איש חינוך, רב, מלחין ובעל תפילה. נודע בשל קולו, ואף הוגדר בילדותו כילד פלא. קמפינסקי ניהל בין השנים 1995–2020 את אולפנת הרא"ה ברמת גן, ולפני זה היה מורה וסגן המנהל.

ביוגרפיה
--------

נולד בתל אביב לנתן והניה קמפינסקי, בכור מבן 4 אחים, ולמד בבי"ס ממ"ד מוריה בעיר. כשגדל למד במדרשית נעם בפרדס חנה, ולאחר מכן למד בישיבת כרם ביבנה. בילדותו, לקח אותו אביו למקהלת ילדים אצל הזמר והיוצר דוד ורדיגר. במהלך האימונים במקהלה, הוגדר קמפינסקי כילד פלא, והחל לשיר באירועים ובכנסים. קמפינסקי הוקלט שר שירים רבים. בשנת 1964 יצא תקליט משיריו בהפקת הד ארצי.

התגייס בשנת 1969 לצה"ל, ושירת בחיל הנדסה קרבית. בשנת 1973 נישא לפנינה, והתגורר בתחילה בתל אביב. לאחר מספר שנים עברו להתגורר בבני ברק.

במהלך מלחמת לבנון הראשונה גויס קמפינסקי למילואים, ונלחם בדרום לבנון.

בשלהי שנות ה-80, הצטרף קמפינסקי לאולפנת הרא"ה ברמת גן, ושימש שם מורה וסגן המנהל. בשנת 1995 מונה למנהל האולפנה, ושימש בתפקיד זה עד 2020.

קמפינסקי נחשב לחסיד מודז'יץ ומקורב לאדמור חיים שאול טאוב. גם נחשב מקורב לאדמו"ר מבוהוש.

חזנות
-----

משנת 1979 עד 2020 נהג קמפינסקי לטוס לעיר מינכן שבגרמניה לימים הנוראים, והיה שם חזן בבית הכנסת הגדול. עם התפרצות נגיף קורונה בישראל ובעולם, קמפינסקי הפסיק לטוס לגרמניה.

שירים ששר והלחין
----------------

הוקרה
-----

ב-5 ביוני 2019 קיבל קמפינסקי פרס מנהל מצטיין של עיריית רמת גן, ביחד עם עוד שני מורים, ולאחר מכן קיבל פרס איש החינוך המצטיין של עיריית רמת גן.

חיים אישיים
-----------

קמפינסקי נשוי לפנינה, בתם של ישראל וציפורה לבנון, ולהם חמישה ילדים. גיסו הוא הרב דוד לבנון, אב"ד בבית הדין הרבני באשקלון.

מתגורר בבני ברק.

קישורים חיצוניים
----------------

* האזינו לשיר של יהושע קמפינסקי באתר סטריאו ומונו
* צוות אולפנת הרא"ה ברמת גן באתר האולפנה
* אולפנת הרא"ה ברמת גן באתר האולפנות

הערות שוליים
------------

1. ↑  למנהלים המצטיינים נבחרו מנהל אולפנת הרא"ה הרב יהושע קמפינסקי
2. ↑  מודעות אבל, באתר ערוץ 7
**נאור יחיא** (נולד ב-18 ביולי 1989) הוא דובר ויועץ תקשורת, המכהן כדובר נשיא מדינת ישראל, יצחק הרצוג מאז כניסתו לתפקיד ביולי 2021. קודם לכן, כיהן כדוברו הפוליטי של ראש הממשלה בנימין נתניהו.

ביוגרפיה
--------

נולד וגדל ביקנעם עלית. הוא שירת בצה"ל בין השנים 2007–2017. החל משנת 2009 שירת בחטיבת דובר צה"ל במגוון תפקידים פיקודיים ומקצועיים, כולל ראש מדור תקשורת מקומית ורדיו. בתפקידו האחרון, שימש כראש מדור טלוויזיה והפקות ולאחריו השתחרר מצה״ל בדרגת רב-סרן בתום עשר שנות שירות.

בשנת 2017, לאחר שחרורו מצה״ל, שימש כדובר שר הבינוי והשיכון ובהמשך כדובר שר העלייה והקליטה, יואב גלנט. בראשית 2019 ניהל את קמפיין הפריימריז של ח״כ גלנט ממפלגת ׳כולנו׳ למפלגת הליכוד, בסיומו הגיע למקום 7 ברשימת הליכוד לכנסת.

במאי 2019, לאחר סבב בחירות א׳, מונה לדוברו הפוליטי של ראש הממשלה בנימין נתניהו וכדובר מפלגת הליכוד. תפקיד אותו מילא במהלך שלוש מערכות הבחירות ובתקופת משבר הקורונה. בתקופה זו עבד בצמוד לראש הממשלה נתניהו וניהל את מערך התקשורת בקמפיינים של מפלגת הליכוד. כחלק מתפקידו היה אמון על הופעות השרים וחברי הכנסת של המפלגה בתקשורת, כתיבת המסרים והאסטרטגיה הדוברותית של נתניהו ומפלגת הליכוד.

בחודש יוני 2021, עם בחירתו של יצחק הרצוג לנשיא המדינה, מונה לדובר נשיא המדינה וראש מערך התקשורת והדוברות של בית הנשיא. עם מינויו התעוררה סערה ציבורית ותקשורתית ונמתחה ביקורת על המינוי מצד גורמים שונים. עמותת "חוזה חדש" (קריים מיניסטר) ארגנה הפגנות מול ביתו של יצחק הרצוג בדרישה לעצור את המינוי ואף עתרה לבג"ץ במטרה לעכב את המינוי עד שתתקיים בדיקה שתבחן האם הוא עומד בקריטריונים. טענת העמותה הייתה כי בתפקידו כדובר ראש הממשלה ודובר הליכוד "היה הנ"ל אחראי לחלק מהקמפיינים המסיתים והארסיים ביותר שיצאו מצדו של ראש הממשלה היוצא נתניהו ותנועת הליכוד כנגד מתנגדיו הפוליטיים ותרם תרומה משמעותית לשיח הרעיל והאלים שהתנהל בישראל בשנתיים האחרונות". העתירה נדחתה על הסף ויחיא נכנס לתפקידו.

השכלה וחיים אישיים
------------------

בעל תואר ראשון מאוניברסיטת בר-אילן במדעי המדינה. מתגורר בגבעתיים.

קישורים חיצוניים
----------------

ויקישיתוף מדיה וקבצים בנושא **נאור יחיא** בוויקישיתוף
* נאור יחיא, ברשת החברתית LinkedIn
* נאור יחיא, באתר אייס, 30 בדצמבר 2021
* מנתניהו להרצוג: מי אתה נאור יחיא? הסיפור המלא
* מורן אזולאי, הדובר שעובר מנתניהו להרצוג: מינויים חדשים בבית הנשיא, באתר ynet, 28 ביוני 2021
* ערן טיפנברון‏, זה לא יחיא סינוואר, באתר וואלה!‏, 28 ביוני 2021
* מצעד הפרגונים הלא ברור של אנשי התקשורת ליועץ נתניהו לשעבר, באתר אייס, 28 ביוני 2021

הערות שוליים
------------

1. ↑  אריק בנדר, מעבודה עם נתניהו לבית הנשיא: המינוי החדש של הרצוג מעורר סערה, באתר msn, ‏28/6/21
2. ↑  סערת דובר בית הנשיא ממשיכה: "רדף והחרים את גל"צ", באתר אייס, 3 ביולי 2021
3. ↑  אתר למנויים בלבד יסמין לוי, כשרינה מצליח באה לסגור חשבון כדאי לתפוס מחסה, באתר הארץ, 4 ביולי 2021
4. ↑  עטרה גרמן, תביעה נגד מינוי דוברו לשעבר של נתניהו: "היה אחראי לקמפיינים ארסיים", באתר מקור ראשון, ‏7.7.21
**עמוס ג'יי הוכשטיין** (באנגלית: **Amos J. Hochstein**; נולד ב-4 בינואר 1973) הוא איש עסקים, יועץ לענייני אנרגיה, דיפלומט ולוביסט אמריקאי-ישראלי, המשמש כיום כשליח ומתווך מטעם ממשל ביידן לסכסוך הגבול הימי שבין ישראל ללבנון ותיווך בהסכם הגבול הימי בין ישראל ללבנון בנושא.

ביוגרפיה
--------

הוכשטיין נולד בישראל להורים ממוצא אמריקאי. בשנת 1992 התגייס לצה"ל לחיל השריון ושירת בו עד 1995. לאחר שחרורו משירותו הצבאי היגר לוושינגטון די. סי.

בין השנים 2011–2017 עבד הוכשטיין בתפקידים שונים בממשל ארצות הברית, תחת הנשיא ברק אובמה. בשנת 2014 מינה אותו מזכיר המדינה ג'ון קרי לדיפלומט האנרגיה הראשי של ארצות הברית. בשנת 2015 מינה אותו הנשיא ברק אובמה כתת-מזכיר המדינה לענייני אנרגיה. הוכשטיין עבד בשיתוף פעולה הדוק עם סגן נשיא ארצות הברית ג'ו ביידן, ליווה אותו בנסיעות בינלאומיות, ופעל לקידום תחום האנרגיה ככלי לקידום מדיניות החוץ של ארצות הברית.

פעילות במזרח התיכון
-------------------

הוכשטיין שימש כמתווך המרכזי בעסקת מכירת הגז שנחתמה בשנת 2014 בין ישראל לירדן. במסגרת זאת, ביקר בירדן ארבע-עשרה פעמים.

בשנת 2015 נפגש עם בכירי ממשל בביירות ובירושלים בכדי לנסות למצוא פתרון לסכסוך על הגבול הימי שבין ישראל ללבנון.

ב-10 באוגוסט 2021, מזכיר המדינה של ארצות הברית, אנטוני בלינקן, הודיע על מינויו של הוכשטיין לשליח מיוחד ומתאם של ארצות הברית לענייני אנרגיה בינלאומיים. במסגרת זו השתתף ביולי 2022 בביקור נשיא ארצות הברית ג'ו ביידן בישראל. הוא תיווך בשיחות המשא ומתן בין ישראל ללבנון על גבולן הימי שהבשילו להסכם באוקטובר 2022.

בקיץ 2023 היה מעורב במאמצי ההרגעה והתיווך בין ישראל לחזבאללה בעקבות המתיחות בגבול ישראל–לבנון.

חיים אישיים
-----------

הוכשטיין דובר עברית ומגדיר את עצמו כיהודי אורתודוקסי מודרני. נשוי לג'ולי ריי רינגל ואב לארבעה. הזוג מתגורר בוושינגטון די. סי.

קישורים חיצוניים
----------------

ויקישיתוף מדיה וקבצים בנושא **עמוס הוכשטיין** בוויקישיתוף
* מיכאל טוכפלד, ‏פקיד דמוקרטי או מומחה מקצועי: זהו המתווך בהסכם הגבול הימי, בעיתון מקור ראשון, 7 באוקטובר 2022
* אתר למנויים בלבד עמיחי אתאלי, ציפי שמילוביץ, סמדר פרי, "הבחור של ביידן": כך הפך השריונר הישראלי למתווך האמריקני בהסכם הגז, באתר ynet, 14 באוקטובר 2022
* יונית לוי, ‏ריאיון מיוחד עם המתווך האמריקני עמוס הוכשטיין: "לעסקה הזו יש חשיבות עצומה", באתר ‏מאקו‏, 13 באוקטובר 2022

הערות שוליים
------------

1. ↑  T. O. I. staff, Yifa Yaakov, Israel-Jordan sign $500 million natural gas deal, www.timesofisrael.com (באנגלית אמריקאית)
2. ↑  What's delaying gas exploration in Lebanon? - Al-Monitor: Independent, trusted coverage of the Middle East, www.al-monitor.com (באנגלית)
3. ↑  איתמר אייכנר, חרדית מומחית סייבר, חייל צה"ל בעבר ודוברת אפרו-אמריקנית: כל אנשי הנשיא, באתר ynet, 12 ביולי 2022
4. ↑  איתמר אייכנר, חשש בארה"ב מהמתיחות בצפון: שליחו של ביידן הגיע בחשאי, ונפגש עם נתניהו, באתר ynet, 11 ביולי 2023
5. ↑  Ascent of Safed - In The City of Kabbalah, ascentofsafed.com
**אהדה זנטי** (באנגלית: **Aheda Zanetti.** תעתיק מדויק בערבית: עַאהִדַה זַנַאתִי. عاهدة زناتي; נולדה 1967) היא מעצבת אופנה אוסטרלית ממוצא לבנוני, המוכרת בשל המצאת הבורקיני.

רקע
---

זנטי היא ילידת טריפולי, שבלבנון, ועברה עם משפחתה לאוסטרליה בגיל שנתיים. אחד מעיצוביה הראשונים של זנטי היה ה"hijood" - הלחם של חיג'אב וברדס (hood) - שהתאים לנערות מוסלמיות באימוני ספורט. ב-2004, היא השיקה ליין בגדי ספורט לנשים מוסלמיות תחת השם *Ahiida*, וכן ייסדה חברה מסחרית באותו שם. תחת המותג הזה, היא עיצבה את הבגד לו נתנה את השם בורקיני (הלחם של בורקה וביקיני) לשימושן של שחייניות מוסלמיות. זנטי מעריכה כי מכרה למעלה מ-700,000 מבגדי הרחצה מאז 2008. השמות של הבורקיני (באנגלית - Burqini או Burkini) הם סימנים מסחריים רשומים בבעלות החברה של זנטי, למרות שהם אומצו לשימוש כללי-גנרי לכל סוג דומה של בגד רחצה.

סוגיית הבורקיני 2016
--------------------

אישה בבורקיני על חוף היםאישה בבורקיני על חוף הים
בקיץ 2016, לפחות 11 ערים צרפתיות העבירו חוק האוסר על לבישת בורקיני בחופים, בטענה שזהו בגד שמפר את החילוניות הצרפתית. נשים רבות הפרו את האיסור, ביניהן עשרות שהתבקשו לעזוב את החופים, וכך גם נשים שלא היו לבושות בבורקיני, אלא רק בבגדים לא חושפניים, כולל אחת בבגד שחייה אולימפי. מספר נשים נקנסו. אישה אחת נאלצה להתפשט מבגד ארוך (שהסתבר שהוא כלל לא בורקיני) על ידי ארבעה שוטרים חמושים, מקרה שגרם להדים ברחבי עולם.

זנטי הגיבה להתפתחויות אלה בהצהרה שהיא עיצבה את הבורקיני כדי לקרב בין קהילות אסלאמיות וקהילות אחרות, ובמיוחד כדי לאפשר לנשים מוסלמיות יותר חופש, לא פחות - שהבורקיני איפשר לנערות ונשים גישה לפעילויות ספורטיביות ופנאי שלא היו יכולות להשתתף בהן ללא בגד שמכסה אותן לנוחיותן. לטענה שהאיסור על הבורקיני בא לשחרר נשים מוסלמיות מכפייה, היא הגיבה שהבורקיני דווקא מגביר את הביטחון העצמי של נשים מוסלמיות ונותן להן חופש מוגבר. היא ציינה גם שכ-45% מלקוחותיה כלל אינן מוסלמיות, וכוללות נשים יהודיות, מורמוניות, נוצריות, הינדואיות, בודהיסטיות ונשים שכלל אינן מגדירות את עצמן לפי דת, אלא מעוניינות להתכסות מסיבות אחרות - כגון היסטוריה של סרטן עור או דימוי גוף ירוד. מכירותיה עלו באופן חד לאחר שפרצה סוגיית האיסור בריביירה הצרפתית.

קישורים חיצוניים
----------------

* אהדה זנטי, ברשת החברתית אקס (טוויטר)
* אתר הבורקיני
* תמר שבק, מבחן בד, באתר ynet, 2 בספטמבר 2016

הערות שוליים
------------

1. ↑  *The Washington Post*: The surprising Australian origin story of the ‘burkini’ 17th August 2016.
2. ↑  ABC News Australia: Burkini ban: The garment's Australian designer says the French are 'digging a hole' for themselves
3. ↑  מלחמה על החוף: אירופה נגד הבורקיני המוסלמי, ynet
4. ↑  French rally calls for wider burkini ban, RT NEWS
5. ↑  Fighting for the ‘Soul of France,’ More Towns Ban a Bathing Suit: The Burkini, New York Times
6. ↑  Get 'em off! Armed police order Muslim woman to remove her burkini on packed Nice beach - as mother, 34, wearing Islamic headscarf is threatened with pepper spray and fined in Cannes, Mail Online, 23 August 2016
7. ↑  I created the burkini to give women freedom, not to take it away, Aheda Zanetti, The Guardian, 24 August 2016
8. ↑  Non-Muslims flock to buy burkinis as French bans raise profile of the modest swimwear style, The Sydney Morning Herald, AUGUST 20 2016

|  |  |
| --- | --- |
| בקרת זהויות עריכת הנתון בוויקינתונים | 
* RKD: 367303

 |
**מעלית הזכוכית** הוא כינוי לטענה בדבר קידומם המהיר של גברים במקצועות הנחשבים לנשיים. תופעה זו סמויה ולעיתים בלתי נראית, שכן אין מדובר במדיניות מוצהרת של הפליה. ניתן לאמוד אותה בהשוואה בין אחוז הגברים שעוסקים במקצוע לבין שיעורם בעמדות הבכירות.

זהו מונח משלים למונח תקרת הזכוכית המתאר את החסמים שעומדים בפני קידומן של נשים.

מאפייני מעלית הזכוכית
---------------------

חוק שוויון ההזדמנויות בעבודה בישראל וחוקים דומים במדינות נוספות, אוסרים על הפליה מחמת מינו של עובד, על כן לכאורה גברים ונשים הם בעלי סיכויים שווים להגיע לעמדות ניהול ולתפקידים בכירים. בפועל, שיעורם של גברים בעמדות ניהוליות ובכירות גבוה בהשוואה לנשים, וקידומם מהיר יותר. כשדפוס זה מתקיים במקצועות שנחשבים באופן מסורתי לנשיים (כגון עבודה סוציאלית, חינוך וסיעוד) הוא מכונה "מעלית הזכוכית".

הסברים אפשריים לתופעת מעלית הזכוכית
-----------------------------------

* **סטריאוטיפים מגדריים** - דעות קדומות המייחסות לגברים כישורי ניהול טובים יותר בהשוואה לנשים.
* **תעסוקה ומשפחה** - נשים נתפסות כאחראיות העיקריות לגידול הילדים. גברים עובדים בממוצע שעות רבות יותר, וקידומם מופרע פחות מלידת ילדים
* **בולטות** - גברים המועסקים במקצועות צווארון ורוד הם לעיתים עובדים מבוקשים יותר משום היותם מיעוט. למשל בעבודה טיפולית עם גברים ועם נערים, או בנשיאה פיזית של מטופלים כבדים.

האם אכן קיימת מעלית זכוכית?
---------------------------

הטענה על קיומה של 'מעלית זכוכית' אינה מוסכמת, ויש מחקרים לכאן ולכאן. המצב שבו נשים מקודמות יותר מגברים אך יחד עם זאת נמצאות פחות בעמדות בכירות הוא דוגמה לפרדוקס סימפסון, ונגרם כתוצאה מהייצוג הנמוך של נשים בקבוצות המתאפיינות בשיעורי קידום גבוהים ומהיקפי שעות העבודה של הנשים.

הערות שוליים
------------

1. ↑  A New Obstacle For Professional Women: The Glass Escalator
2. ↑  יאיר נתיב, ‏היית מוכן לעבוד במקצוע "לנשים בלבד"?, באתר ‏מאקו‏, 26 ביולי 2011
**תֻ'וַל** (בערבית: **ثُوَل**) היא עיר במחוז מכה שבמערב ערב הסעודית. העיר שוכנת לחופו של ים סוף, 80 ק"מ צפונית לג'דה. בשנת 2007 נבחרה עיר זאת למקום משכנה של אוניברסיטת המלך עבדאללה למדע וטכנולוגיה. העיר הייתה מפורסמת במשך שנים כמרכז דיג מרכזי, עד שחיל הים הסעודי בנה אותה מחדש. כיום במזח הדיג שבעיר מתבצעות בעיקר עבודות יד.

העיר קרויה על שם עמק פת'ול (فثول) המקיף את העיר בדרומה ובמזרחה. בעת האחרונה עברה העיר תנופת פיתוח גדולה, בייחוד לאור הקמת אוניברסיטת המלך עבדאללה למדע וטכנולוגיה. פרט לאוניברסיטה ישנם כמה משרדים ממשלתיים הממוקמים בעיר זו.

היסטוריה
--------

בעבר נקראה העיר ת'ול בשם דעיג'יה (دعيجية). העיר ת'ול הייתה מרכז מסחרי חשוב עבור הכפרים שלידה עקב השוק שהיה ממוקם בה. כמו כן בעיר זו שכנו בני השבט ג'חאדלה (جحادلة) שעיסוקם המרכזי היה שליית פנינים ומכירתם במקומות מרכזיים על חוף הים האדום, כמו נמל מאסאווה באריתריאה ונמל סווקין בסודאן. התפתחות העיר הקטינה את מספר התושבים העוסקים בשליית פנינים וכיום אין תושבים העוסקים במקצוע זה.

שייח' עאתק אלבלאדי (عاتق البلادي) תיאר את העיר דעיג'יה כך: "דעיג'יה היא עיר חוף קטנה ותוססת, בעלת שכונות רבות שבהם ישנם מסגדים, תחנות משטרה, מרפאות וכמה בתי ספר השוכנים סמוך לכביש המחבר את ג'דה וראבע' (אנ') (رابغ). מלאכתם המקורית של תושבי העיר הייתה דיג והיום עיר זאת נקראת בשם ת'ול.

### העיר ת'ול בשירה הערבית

העיר ת'ול מוזכרת בשיר שכתב המשורר מכי שהאב אלדין אחמד בן אלחסין (مكي شهاب الدين أحمد بن الحسين) (בנו של השריף של מכה בראכת בן מוחמד) בשנת 912 להיג'רה.

אתרים מרכזיים בעיר
------------------

* אוניברסיטת המלך עבדאללה למדע וטכנולוגיה
* הנמל של ת'ול: נמל קדום שהוקם לפני כמה מאות שנים. נמל זה ידוע בעיקר בשל שפע הדגים והפנינם שבו, זאת לצד שוניות אלמוגים מרהיבות הממוקמות בחופים שלצידו.
* הכורניש (אנ') של ת'ול: נבנה על ידי החברה עראמקו הסעודית והוא ממוקם בסמוך לעיר.
* בניין העירייה
* מסגד החוף
* האי המלכותי (الجزيرة الملكية)

ראו גם
------

* ג'דה ההיסטורית
* אוניברסיטת המלך עבדאללה למדע וטכנולוגיה

קישורים חיצוניים
----------------

ויקישיתוף מדיה וקבצים בנושא **ת'ול** בוויקישיתוף

הערות שוליים
------------

1. ↑  Mecca Region (Saudi Arabia): Places in Governorates - Population Statistics, Charts and Map, www.citypopulation.de